જીંડવાની ઇયળનો ઉપદ્રવ ફુલ ભમરીની અંદર થતો હોવાથી દવાના છંટકાવ કરતા ગુલાબી ઈયળનાં ઉપદ્રવથી લઇને કપાસની છેલ્લી વીણી સુધી હેકટરદીઠ ૪૦ ફુર્દી માટેની ફેરોમેન ટ્રેપ લગાવવામાં આવે, મોજણી અને નિગાહ માટે હેક્ટરે ૫ પ્રમાણે ફેરોમેન ટ્રેપ ગોઠવવામાં આવે તો આ ઇયળના ફુદાઓનો નાશ થશે અને ઇયળનો ઉપદ્રવ ઘટશે.જો ફેરોમેન ટ્રેપમાં સતત ત્રણ દિવસ સુધી ૮ થી ૯ ફુદી પકડાય તો જંતુનાશક દવા જેવી કે ક્વીનાલફોસ ૨૫ ઇ.સી. ૧૦ મીલી અથવા ફેનવલરેટ ૨૦ ઇ.સી. ૧૦ મીલી, અથવા પ્રોલીટ્રીન ૪૪ ઇ.સી. ૧૦ એમ.એલ. અથવા એમામેક્ટીન ૫ ડબલ્યુ જી ૨ ગ્રામ અથવા ઈન્ડોક્ઝાકાર્બ ૧૪.૫ એસ.એલ. ૧૦ એમ.એલ. ફ્લુબેન્‍ડીએમાઇડ ૪૮ એસ.સી ૩ એમ.એલ. અથવા નોવાલ્યુરોન ૧૦ ઇ.સી. ૧૦ એમ.એલ., અથવા ક્લોરોટ્રેનીલીપ્રોલ ૩ મી.લી. લેખે દશ લીટર પાણીમાં ભેળવીને છંટકાવ કરવો.દરેક છંટકાવ વખતે દવા બદલતી રહેવી. ઇયળનો ઉપદ્રવ ખેતરના થોડાં વિસ્‍તાર પૂરતો મર્યાદિત હોય તેવા સંજોગોમાં નુકશાન પામેલા ફુલ ભમરી અને પાંદડાઓનો નાશ કરવો. જે વિસ્‍તારમાં ગુલાબી ઈયળનો ઉપદ્રવ વધુ રહેતો હોય ત્યાં કપાસની વહેલી પાકતી જાતની પસંદગી કરવી.